Juodkalnijos ir Lietuvos santykiai

Juodkalnijos ir Lietuvos santykiai – dvišaliai tarptautiniai santykiai tarp Juodkalnijos ir Lietuvos.

Diplomatiniai santykiai užmegzti 2006 m. liepos 18 d., praėjus mažiau nei mėnesiui po to, kai Juodkalnijos nepriklausomybę pripažino Lietuva.

Abi šalys yra Jungtinių Tautų, Europos Tarybos, NATO, kitų tarptautinių organizacijų narės. Abi šalys 2022–2024 m. laikotarpiui buvo išrinktos į Jungtinių Tautų Žmogaus teisių tarybą.Lietuva pirmą kartą tapo Jungtinių Tautų Žmogaus teisių tarybos nare (lrt.lt) Juodkalnija siekia narystės Europos Sąjungoje, kurios narė yra Lietuva. Lietuvos atstovai yra išreiškę paramą Juodkalnijos eurointegraciniams tikslams.G. Landsbergis Patvirtino Lietuvos paramą Huodkalnijos eurointegracijai (Kauno diena)

Lietuvai atstovauja nepaprastasis ir įgaliotasis ambasadorius, reziduojantis Kroatijoje. Tuo tarpu Juodkalnijai atstovauti yra paskirtas nepaprastasis ir įgaliotasis ambasadorius, reziduojantis Lenkijoje. Taip pat Vilniuje veikia Juodkalnijos Respublikos garbės konsulatas

Lietuvoje 2022 m. pradžioje gyveno keturi Juodkalnijos piliečiai, Juodkalnijoje 2021 m. - trys Lietuvos piliečiai.

Seime veikia Tarpparlamentinių ryšių su Vakarų Balkanų šalimis (Kroatijos Respublika, Albanijos Respublika, Šiaurės Makedonijos Respublika, Juodkalnija, Serbijos Respublika, Bosnija ir Hercegovina, Kosovo Respublika) grupė (dabartinė pirmininkė – Laima Liucija Andrikienė (TS-LKD)).Tarpparlamentinių ryšių su Vakarų Balkanų šalimis (Kroatijos Respublika, Albanijos Respublika, Šiaurės Makedonijos Respublika, Juodkalnija, Serbijos Respublika, Bosnija ir Hercegovina, Kosovo Respublika) grupė (lrs.lt)

 Santykių istorija 

 Pirmieji kontaktai tarp tautų 
Didžiojo turkų karo metu Abiejų Tautų Respublika išvien su Juodkalnijos metropolija kovojo prieš Osmanų imperiją ir jos vasalines valstybes.

 Santykiai po Juodkalnijos nepriklausomybės paskelbimo 
Lietuva Juodkalniją pripažino 2006 m. birželio 22 d., tą patį mėnesį po nepriklausomybės paskelbimo. Santykiai tarp dviejų šalių užmegzti 2006 m. liepos 18 d.
2007 metais Lietuva Juodkalnijai akreditavo Vengrijoje reziduojantį ambasadorių, o 2008 metais Juodkalnija Lietuvai akreditavo savo atstovą.

2020 m. Juodkalnijos prezidentas Milo Djukanovičius su darbo vizitu lankėsi Baltijos šalyse, vizitą pradėdamas nuo Lietuvos, kur susitiko su Lietuvos prezidentu Gitanu Nausėda.Prezidentas: saugumo srityje turime Lietuvą suprantantį draugą iš Vakarų Balkanų (Lietuvos Respublikos prezidentūra) 

 Švietimo, mokslo, sporto ir technologiniai mainai ir kultūrinis bendradarbiavimas 
Lietuvos ir Juodkalnijos vyrų futbolo rinktinės iki 2021 m. gruodžio yra tarpusavyje sužaidusios dvejas rungtynes. Abejas varžybas laimėjo Juodkalnijos rinktinė.

Tiek Lietuvoje, tiek Juodkalnijoje populiarus krepšinis. Yra juodkalniečių krepšininkų, žaidusių Lietuvos aukščiausioje krepšinio lygoje. Tarp jų – Jovanas Kljajičius, 2021 m. žaidęs Prienų „Prienų“ komandoje.

 Ekonominiai santykiai 
2020 m. duomenimis, prekybos apyvarta tarp Lietuvos ir Juodkalnijos siekė 1,4 mln. eurų, o Juodkalnija buvo 128-a pagal prekybos apimtis Lietuvos prekybos partnerė.

Prekybos balanse dominuoja eksportas iš Lietuvos į Juodkalniją.

 Eksportas sudaro 1,3 mln. eurų; Juodkalnija yra 121-a pagal prekybos apimtis eksporto partnerė.
 Importas sudaro 0,1 mln. eurų; Juodkalnija yra 116-a pagal prekybos apimtis importo partnerė. Daugiausiai importuojama dirbinių iš geležies arba plieno (73%) ir antžeminio transporto priemonių (24%).

Pagal tiesioginių užsienio investicijų Lietuvoje dydį Juodkalnija yra 79-a (investicijos siekia 40 tūkst. eurų). Savo ruožtu Lietuvos tiesioginių investicijų Juodkalnijoje nebuvo.

Pilietiniai mainai
 Metai  2016Migracijos metraštis 2015 , Migracijos departamentas prie VRM  2020Migracijos metraštis 2019 , Migracijos departamentas prie VRM  2021Migracijos metraštis 2020 , Migracijos departamentas prie VRM  2022Migracijos metraštis 2021 , Migracijos departamentas prie VRM Juodkalnijos piliečių skaičius Lietuvoje 2  3  3  4

 Pasiuntinių ir ambasadorių sąrašas 

 Pasiuntiniai Lietuvai 
Sąrašas nėra baigtinis
 2008–2010 m. – Milorad Ščepanovič, pirmasis Juodkalnijos ambasadorius Lietuvai (rezidavo Juodkalnijoje).
 2016-2019 m. – Ljiljana Toškovič
 nuo 2019 m. – Budimiras Šegrtas (reziduoja Varšuvoje)

 Pasiuntiniai Juodkalnijai 
Sąrašas nėra baigtinis
 2007–2008 m. Darius Jonas Semaška, pirmasis Lietuvos ambasadorius Juodkalnijai (rezidavo Budapešte).
 2014-2019 m. – Rasa Kairienė
 nuo 2019 m. Jūratė Raguckienė (reziduoja Zagrebe)

 Šaltiniai 

Kategorija:Lietuvos diplomatiniai santykiai
Kategorija:Juodkalnija